**Lokio rinktinė** – ginkluotas Lietuvos partizanų junginys, 1944−1958 m. kovojęs su sovietų okupaciniu režimu šiaurės rytų Lietuvoje. Priklausė Vytauto apygardai.

Istorija
--------

Lokio rinktinę Antazavės miškuose 1944 m. gruodžio 15 d. subūrė Lietuvos kariuomenės kapitonas Afanasijus Kazanas su sūnumi Mykolu.

1945 m. rugsėjo 28 d. įvyko kautynes Raudinės miške, Zarasų apskrityje, buvo sužeistas rinktinės vadas A. Streikus-Tamošiukas, pasibaigus šoviniams, jis susisprogdino. Po to vadu tapo A. Keberža-Preibys, Kartelis.

Lokio rinktinės organizacinio skyriaus viršininku buvo Vincas Araminas–Šermukšnis, kuris žuvo 1949 m. lapkričio 6 d. Šiliniškių miške su broliu Petru Araminu ir partizanu Kaziu Blaževičiumi.

Lokio rinktinės vadu tris mėnesius išbuvo Steponas Grumbinas–Audra, kurį 1948 m. kovo 19 d. suėmė Baltelės kaime ir iki 1955 m. rudens kalino Norilsko ir Taišeto lageriuose. Steponas Grumbinas mirė 2000 m. balandžio 10 d. Gineitiškio kaime.

Suėmus Lokio rinktinės vadą S. Grumbiną, rinktinės vadu 1948 m. kovo 24 d. buvo paskirtas Pranas Račinskas−Žaibas, kuris žuvo 1951 m. sausio 25 d. kautynėse Minčios girioje, prie Utenykščio ežero.

1948 m. gruodžio 16 d. Lokio rinktinės vadas Pr. Račinskas paskyrė Balį Vaičėną–Liubartą–Pavasarį rinktinės Spaudos − švietimo skyriaus viršininku, partizanų laikraščio „Sutemų keleivis" (leistas 1947−1949 m.) redaktoriumi. 1950 m. rudenį jis tapo Lokio rinktinės organizacinio skyriaus viršininku, Vytauto apygardos ir Rytų Lietuvos srities vado pavaduotoju. Balys Vaičėnas žuvo 1951 m. balandžio 11 d. Strazdų kaime, Jono Čibiro sodyboje.

Nuo 1949–1950 m. žiemos Lokio rinktinės veikimo teritorija buvo laikomi Ignalinos, Dūkšto, Rimšės ir Daugėliškio valsčiai.

Pagal vienus šaltinius rinktinė sunaikinta 1952 m. rugpjūtį, pagal kitus nustojo egzistuoti 1958 m. iš jos veiklos pasitraukus paskutiniams kovotojams Juozui bei Izidoriui Streikams bei Petrui Pošiui-Gediminui.

Vadai
-----

| Vardas ir pavardė | Slapyvardžiai | Nuo | Iki | Pastabos |
| --- | --- | --- | --- | --- |
| Mykolas Kazanas |  | 1944 m. gruodis |  ? |  |
| Kazys Kaladinskas |  |  ? | 1947 m. lapkritis | Žuvo eidamas pareigas |
| Steponas Grumbinas | Audra | 1947 m. pabaiga – 1948 m. pradžia | 1948 m. kovo 19 d. | Vadovavo tris mėnesius, suimtas einantis pareigas |
| Pranas Račinskas | Žaibas | 1948 m. kovo 24 d. | 1951 m. sausio 25 d. | Žuvo eidamas pareigas |
| Balys Vaičėnas |  |  ? | 1951 m. balandžio 10 d. | Žuvo eidamas pareigas |

Literatūra
----------

* „Sutemų keleiviai" (2012 m.). Knygoje pateikiami originalūs dokumentai, dienoraščių ir fotografijų rinkys apie Lietuvos partizanų Vytauto apygardos Lokio rinktinės rezistenciją po II pasaulinio karo (1944−1958) Rytų Lietuvoje.
* „Balys Vaičėnas. Partizano sąsiuviniai. Lokio rinktinės vado dienoraštis, laiškai, manifestaciniai tekstai" (2014 m.)

Šaltiniai
---------

1. 1 2 3 4  *Lietuvos partizanų Vytauto apygardos Tigro rinktinė (1945-1950 m.)* (PDF). 2003. p. 10.
2. ↑  Vytauto apygarda
3. ↑   Archyvuota kopija 2018-01-11 iš Wayback Machine projekto.
4. 1 2  „Sutemų keleiviai" – knyga apie Lietuvos partizanų Vytauto apygardos Lokio rinktinę
5. ↑  Archyvas :: Žvilgsnis į Lokio rinktinės vado dienoraštį ir į Patriotų premiją


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RGinkluoto pasipriešinimo tarybinei Lietuvos okupacijai struktūra |
| --- |
|  |
| Jūros sritis | 

|  |  |
| --- | --- |
| Kęstučio apygarda | 
Birutės rinktinė · Butigeidžio · Vaidoto  |
|  |
| Prisikėlimo | 
Kunigaikščio Žvelgaičio · Lietuvos žalioji · Maironio |
|  |
| Žemaičių | 
Alkos · Kardo · Šatrijos · Vytenio |

 |
|  |
| Kalnų | 

|  |  |
| --- | --- |
| Algimanto | 
Kunigaikščio Margirio · Šarūno · Žalioji |
|  |
| Didžiosios Kovos | 
A · B |
|  |
| Vyčio | 
Briedžio · Krikštaponio |
|  |
| Vytauto | 
Šarūno–Liūto (Alaušo partizanų būrys) · Lokio · Tigro |

 |
|  |
| Nemuno | 

|  |  |
| --- | --- |
| Dainavos | 
Algimanto · Dzūkų · Geležinio Vilko (Valkininkų) · Merkio · Partizano Kazimieraičio · Seinų · Šarūno |
|  |
| Tauro | 
Birutės · Geležinio Vilko · Kęstučio · Perkūno · Seinų · Vytauto · Stirnos−Žalgirio |

 |
|  |
| Nepriklausančios sritims | 
Dariaus ir Girėno apygarda |

 |